CELEX: 22017D2017
Language: sk
Date: 2016-04-29 00:00:00
Title: Rozhodnutie Spoločného výboru EHP č. 66/2016 z 29. apríla 2016, ktorým sa mení a dopĺňa príloha I (Veterinárne a fytosanitárne záležitosti) k Dohode o EHP [2017/2017]

16.11.2017   
               
               
                  SK
               
               
                  Úradný vestník Európskej únie
               
               
                  L 300/1
               
            ROZHODNUTIE SPOLOČNÉHO VÝBORU EHP
      č. 66/2016
      z 29. apríla 2016,
      ktorým sa mení a dopĺňa príloha I (Veterinárne a fytosanitárne záležitosti) k Dohode o EHP [2017/2017]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Nariadenie Európskeho parlamentu a Rady (EÚ) č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003 (1) sa má začleniť do Dohody o EHP.
               
            
                  (2)
               
               
                  Vykonávacie nariadenie Komisie (EÚ) č. 577/2013 z 28. júna 2013 o vzorových identifikačných dokladoch na nekomerčné premiestňovanie psov, mačiek a fretiek, o zostavení zoznamov území a tretích krajín a požiadavkách na formát, grafickú úpravu a jazyky vo vyhláseniach potvrdzujúcich súlad s určitými podmienkami stanovenými v nariadení Európskeho parlamentu a Rady (EÚ) č. 576/2013 (2) sa má začleniť do Dohody o EHP.
               
            
                  (3)
               
               
                  Smernica Európskeho parlamentu a Rady 2013/31/EÚ z 12. júna 2013, ktorou sa mení smernica Rady 92/65/EHS, pokiaľ ide o veterinárne požiadavky, ktorými sa riadi obchod so psami, mačkami a fretkami v rámci Únie a ich dovoz do Únie (3), sa má začleniť do Dohody o EHP.
               
            
                  (4)
               
               
                  Vykonávacie rozhodnutie Komisie 2013/518/EÚ z 21. októbra 2013, ktorým sa mení časť 1 prílohy E k smernici Rady 92/65/EHS, pokiaľ ide o vzor veterinárneho certifikátu pre zvieratá z chovov (4), sa má začleniť do Dohody o EHP.
               
            
                  (5)
               
               
                  Nariadenie Komisie (EÚ) č. 31/2014 zo 14. januára 2014, ktorým sa zrušujú rozhodnutia Komisie 2004/301/ES a 2004/539/ES a nariadenie (EÚ) č. 388/2010 (5), sa má začleniť do Dohody o EHP.
               
            
                  (6)
               
               
                  Nariadením (EÚ) č. 576/2013 sa zrušuje nariadenie Európskeho parlamentu a Rady (ES) č. 998/2003 začlenené do Dohody o EHP (6), a preto je potrebné odkaz naň v rámci Dohody o EHP vypustiť.
               
            
                  (7)
               
               
                  Nariadením (EÚ) č. 577/2013 sa zrušujú rozhodnutia Komisie 2003/803/ES (7), 2004/839/ES (8) a 2005/91/ES (9) začlenené do dohody, a preto je potrebné odkaz na ne v rámci Dohody o EHP vypustiť.
               
            
                  (8)
               
               
                  Nariadením (EÚ) č. 31/2014 sa zrušujú rozhodnutia Komisie 2004/301/ES (10) a 2004/539/ES (11) a nariadenie Komisie (EÚ) 388/2010 (12) začlenené do dohody, a preto je potrebné odkaz na ne v rámci Dohody o EHP vypustiť.
               
            
                  (9)
               
               
                  Toto rozhodnutie sa týka právnych predpisov o živých zvieratách okrem rýb a živočíchov akvakultúry. Právne predpisy o týchto záležitostiach sa neuplatňujú na Island, ako sa uvádza v odseku 2 úvodnej časti kapitoly I prílohy I k Dohode o EHP. Toto rozhodnutie sa preto neuplatňuje na Island.
               
            
                  (10)
               
               
                  Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
               
            
                  (11)
               
               
                  Príloha I k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola I prílohy I k Dohode o EHP sa mení takto:
      
                  1.
               
               
                  V časti 1.1 sa text bodu 10 [nariadenie Európskeho parlamentu a Rady (ES) č. 998/2003] nahrádza takto:
                  „32013 R 0576: nariadenie Európskeho parlamentu a Rady (EÚ) č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003 (Ú. v. EÚ L 178, 28.6.2013, s. 1).
                  Ustanovenia nariadenia sa na účely tejto dohody vykladajú s týmito úpravami:
                  
                              a)
                           
                           
                              Nórsko sa nepovažuje za tretiu krajinu.
                           
                        
                              b)
                           
                           
                              V článku 8 ods. 1 sa dopĺňa tento pododsek:
                              Spoločné žiadosti vrátane Nórska sa predkladajú Komisii s kópiou Dozornému orgánu EZVO. Komisia pred prijatím rozhodnutí konzultuje podľa uvedeného článku týkajúceho sa Nórska Dozorný úrad EZVO.
                           
                        
                              c)
                           
                           
                              Dátum „29. december 2014 v článkoch 44 ods. 1 písm. b), 44 ods. 2 písm. b) v súvislosti s Nórskom je dátumom nadobudnutia platnosti rozhodnutia Spoločného výboru, ktorým sa uvedené nariadenie začleňuje do dohody.
                           
                        Tento právny akt sa neuplatňuje na Island.“
               
            
                  2.
               
               
                  V časti 1.1 sa za bod 10 [nariadenie Európskeho parlamentu a Rady (EÚ) č. 576/2013] vkladá tento text:
                  
                              „10a.
                           
                           
                              
                                 32013 R 0577: vykonávacie nariadenie Komisie (EÚ) č. 577/2013 z 28. júna 2013 o vzorových identifikačných dokladoch na nekomerčné premiestňovanie psov, mačiek a fretiek, o zostavení zoznamov území a tretích krajín a požiadavkách na formát, grafickú úpravu a jazyky vo vyhláseniach potvrdzujúcich súlad s určitými podmienkami stanovenými v nariadení Európskeho parlamentu a Rady (EÚ) č. 576/2013 (Ú. v. EÚ L 178, 28.6.2013, s. 109).
                              Ustanovenia nariadenia sa na účely tejto dohody vykladajú s týmito úpravami:
                              
                                          a)
                                       
                                       
                                          Nórsko sa nepovažuje za tretiu krajinu.
                                       
                                    
                                          b)
                                       
                                       
                                          Slová „Európska únia“ sa na vrchnej strane vzoru pasu v časti 1 prílohy III nahrádzajú slovami „Európska únia/Nórsko“.
                                       
                                    
                                          c)
                                       
                                       
                                          Spolu s vlajkou EÚ môže byť na vrchnej strane pasu vyobrazená aj nórska vlajka.
                                       
                                    Tento právny akt sa neuplatňuje na Island.“
                           
                        
            
                  3.
               
               
                  V časti 4.1 bode 9 (smernica Rady 92/65/EHS) a v časti 8.1 bode 15 (smernica Rady 92/65/EHS) sa dopĺňajú tieto zarážky:
                  
                              „—
                           
                           
                              
                                 32013 L 0031: smernica Európskeho parlamentu a Rady 2013/31/EÚ z 12. júna 2013 (Ú. v. EÚ L 178, 28.6.2013, s. 107),
                           
                        
                              —
                           
                           
                              
                                 32013 D 0518: vykonávacie rozhodnutie Komisie 2013/518/EÚ z 21. októbra 2013 (Ú. v. EÚ L 281, 23.10.2013, s. 14).“
                           
                        
            
                  4.
               
               
                  V časti 1.2 sa text bodu 121 (rozhodnutie Komisie 2003/803/ES), bodu 122 (rozhodnutie Komisie 2004/301/ES), bodu 125 (rozhodnutie Komisie 2004/839/ES), bodu 126 (rozhodnutie Komisie 2005/91/ES) a bodu 147 [nariadenie Komisie (EÚ) č. 388/2010] vypúšťa.
               
            Článok 2
      Znenie nariadenia (EÚ) č. 576/2013, vykonávacieho nariadenia (EÚ) č. 577/2013, smernice 2013/31/EÚ, vykonávacieho rozhodnutia 2013/518/EÚ a nariadenia (EÚ) č. 31/2014 v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 1. júna 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
      
         V Bruseli 29. apríla 2016
         
            
               Za Spoločný výbor EHP
            
            
               predseda
            
            Claude MAERTEN
         
      
      
         (1)  Ú. v. EÚ L 178, 28.6.2013, s. 1.
      
         (2)  Ú. v. EÚ L 178, 28.6.2013, s. 109.
      
         (3)  Ú. v. EÚ L 178, 28.6.2013, s. 107.
      
         (4)  Ú. v. EÚ L 281, 23.10.2013, s. 14.
      
         (5)  Ú. v. EÚ L 10, 15.1.2014, s. 9.
      
         (6)  Ú. v. EÚ L 146, 13.6.2003, s. 1.
      
         (7)  Ú. v. EÚ L 312, 27.11.2003, s. 1.
      
         (8)  Ú. v. EÚ L 361, 8.12.2004, s. 40.
      
         (9)  Ú. v. EÚ L 31, 4.2.2005, s. 61.
      
         (10)  Ú. v. EÚ L 98, 2.4.2004, s. 55.
      
         (11)  Ú. v. EÚ L 237, 8.7.2004, s. 21.
      
         (12)  Ú. v. EÚ L 114, 7.5.2010, s. 3.
      
         (*1)  Ústavné požiadavky neboli oznámené.